b'\n_START_ARTICLE_\nSpace rock\n_START_SECTION_\nOpprinnelse\n_START_PARAGRAPH_\nMenneskets reise til rommet ga mye materiale for rock and roll og R&B sanger fra midten av 1950-tallet til begynnelsen av 1960-tallet. Det inspirerte ogs\xc3\xa5 nye lyder og lydeffekter som ble brukt i musikken. Et prominent tidlig eksempel av space rock er konseptalbumet I Hear a New World av den britiske produsenten og l\xc3\xa5tskriveren Joe Meek. Albumet var inspirert av Romkappl\xc3\xb8pet og handlet om menneskets f\xc3\xb8rste n\xc3\xa6rkontakt med utenomjordisk liv. Meek gikk deretter videre til suksess med en f\xc3\xb8rsteplass p\xc3\xa5 hitlistene i USA og England med Telstar, oppkalt etter en nylig oppskutt kommunikasjonssatelitt. Hovedinstrumentet var en clavioline, en elektronisk forgjenger til synthesizeren._NEWLINE_Space rock kom ut fra den psykedeliske musikk-scenen i England p\xc3\xa5 slutten av 1960-tallet, og var n\xc3\xa6rt beslektet med progressiv rock fra den samme tiden._NEWLINE_Pink Floyd sine tidlige album inneholder fundamentale eksempler p\xc3\xa5 space rock: "Lucifer Sam", "Astronomy Domine", "Pow R. Toc H." og "Interstellar Overdrive" fra debutalbumet The Piper at the Gates of Dawn (1967) er gode eksempler. Deres andre album A Saucerful of Secrets hadde flere eksempler, slik som "Let There Be More Light" og "Set the Controls for the Heart of the Sun", med eksplisitte science fiction temaer. Deres tredje album Soundtrack from the Film More (1969) hadde "Cirrus Minor". Tidlig i 1971 begynte Pink Floyd \xc3\xa5 skrive sangen som ville bli kjent som "Echoes", fra albumet Meddle (1971). Sangen ble fremf\xc3\xb8rt med nye tekst fra april til september 1971, som handlet om to planeter som m\xc3\xb8ttes i rommet. F\xc3\xb8r Meddle albumet ble sluppet, ble teksten endret til et akvatisk tema, da bandet fryktet at de ville bli kategorisert som et space rock band._NEWLINE_Beatles-l\xc3\xa5ten "Flying" (1967) het f\xc3\xb8rst "Aerial Tour Instrumental" og var en psykedelisk instrumental om f\xc3\xb8lelsen av \xc3\xa5 fly, enten i et kj\xc3\xb8ret\xc3\xb8y eller i ditt eget sinn. Rolling Stones sangen "2000 Light Years from Home" (1967) hentet mye inspirasjon fra Pink Floyd sangene nevnt ovenfor, og er en annen form for tidlig space rock. Jimi Hendrix er ogs\xc3\xa5 en tidlig pioner innenfor sjangeren med l\xc3\xa5ter som "Third Stone from the Sun", "1983... (A Merman I Should Turn to Be)" og "The Stars That Play with Laughing Sam\'s Dice"._NEWLINE_Midt i det andre settet av Grateful Dead-konserter fra sent p\xc3\xa5 1970-tallet og helt til 1990-tallet, gikk bandet fra en trommesolo til en space rock-seksjon._NEWLINE_David Bowies "Space Oddity" (1969) er, foruten Telstar, antageligvis det beste eksempelet p\xc3\xa5 en space rock-l\xc3\xa5t som fikk kommersiell suksess. Et kjent album i space rockens historie er Hawkwinds Space Ritual (1973), et konsertalbum p\xc3\xa5 to plater som ble kalt \xc2\xab88 minutter med hjerneskade\xc2\xbb, og som dokumenterte Hawkwinds suksessfulle turn\xc3\xa9 i 1972 som inneholdt lasershow, nakne dansere, spr\xc3\xb8 kostymer og psykedeliske bilder. Denne harde konsertopplevelsen tiltrakk seg et variert, men dedikert publikum. Science fiction-forfatteren Michael Moorcock samarbeidet med Hawkwind ved flere anledninger; for eksempel skrev han teksten til mange av de uttalte sekvensene av Space Ritual._NEWLINE_Et annet eksempel er Flaming Youths eneste album Ark 2.\n_START_SECTION_\nGjenoppst\xc3\xa5else p\xc3\xa5 1990-tallet\n_START_PARAGRAPH_\nP\xc3\xa5 begynnelsen av 1990-tallet ble definisjonen space rock brukt om et antall amerikanske og britiske alternativ rock grupper fra den tiden. Shoegazing, stoner rock/metal og noise pop-sjangerne kom inn i det kommersielle bildet med eksplosjonen av band slik som Kyuss, Slowdive, The Verve, My Bloody Valentine, Flying Saucer Attack, Loop, Ride, The Flaming Lips, Failure, Monster Magnet, Sun Dial, Orange Goblin, Spacemen 3, Spiritualized Mercury Rev og Muse. Den eksperimentelle lyden og fokuset p\xc3\xa5 tekstur i disse bandene f\xc3\xb8rte til at de ble kalt space rock, selv om de fleste ville lett kunne bli kategorisert i andre sjangere som shoegazing eller stoner metal._NEWLINE_P\xc3\xa5 midten av 1990-tallet kom et antall band som bygde p\xc3\xa5 space rock-stilen til Hawkwind og Gong frem p\xc3\xa5 scenen i amerika. Noen av disse bandene, slik som Pressurehed og Melting Euphoria, ble signert til Cleopatra Records, som deretter ga ut flere space rock-samleplater. Strange Daze festivalene fra 1997 til 2000 viste frem hva amerikansk space rock hadde \xc3\xa5 by p\xc3\xa5 med tre dagers utend\xc3\xb8rsfestivaler. Headlinere var artister som Hawkwind og Nik Turner i 1997, og hadde med tungvektere fra amerikansk space rock som F/i, Alien Planetscapes, Architectural Metaphor, Quarkspace, Melting Euphoria, Pressurehed, Nucleon, Bionaut, Born to Go og andre._NEWLINE_I Michigan utviket det seg en egen space rock-scene hvor Burnt Hair Records og Darla Records fremmet band slik som Windy & Carl, Mahogany, Sweet Trip, Tomorrowland, Delta Waves, Starphase 23, F\xc3\xbcxa, Auburn Lull, Monaural, Asha Vida og Alison\'s Halo. Dette var den moderne interpretasjonen av tradisjonell space rock, og ble kalt Detroit Space Rock.\n_START_SECTION_\nSpace Rock i det 21. \xc3\xa5rhundre\n_START_PARAGRAPH_\nP\xc3\xa5virkningen av space rock kan bli funnet hos engelske grupper som Radiohead, Amplifier, Oceansize, Mugsize og Muse, og amerikanske grupper slik som 30 seconds to Mars, Angels and Airwaves, Lumerians, The Secret Machines, Silver Machine, The Mars Volta og The Boxing Lesson. Fra Australia finner man Lunar Module og Space Project, og fra Tyrkia Nemrud.\n_START_SECTION_\nSpace Rock i Norge\n_START_PARAGRAPH_\nFra Norge finner man band som Akasha, Annot Rh\xc3\xbcl og Seid som alle delvis har funnet inspirasjon for musikken sin i space rock-sjangeren.'